craciuncg/RoMedQA_v1 huggingface dataset:
Care dintre următorii anticorpi asigură protecția cavităților:
1. IgA
2. IgD
3. IgG
4. IgM
5. niciun răspuns corect
Răspuns corect: 1
Un bărbat se prezintă în ambulatoriu și are nevoie de sânge, se știe faptul că acesta are grupa sanguină A2+:
1. poate primi sânge din grupa A2-
2. poate primi sânge din grupa AB-
3. poate primi sânge din grupa AB+
4. transfuzia este contraindicată
5. niciun răspuns corect
Răspuns corect: 1
Gradientul dintre presiunile parțiale ale CO2 din aerul alveolar și sângele din capilarele pulmonare este de:
1. 47 mmHg
2. 50 mmHg
3. 40 mmHg
4. 25 mmHg
5. 6 mmHg
Răspuns corect: 5
Celula olfactivă, spre deosebire de celula gustativă:
1. prezintă conexiuni nervoase cu o arie situată în profunzimea emisferelor cerebrale
2. este un exteroreceptor
3. este stimulată de soluții chimice
4. prezintă cili la polul apical
5. niciun răspuns corect
Răspuns corect: 1
Despre hormonul melanocitostimulant sunt adevărate afirmațiile:
1. este secretat de epifiză
2. își exercită efectele indirect, prin acțiunea somatomedinelor
3. are acțiune antigonadotropă
4. secretat în exces, produce diabet zaharat
5. niciun răspuns corect
Răspuns corect: 5
Alegeți varianta FALSĂ:
1. al treilea neuron se află în talamus pentru calea sensibilității interoceptive, kinestezice, proprioceptive de control al mișcării, tactile grosiere, termice și dureroase
2. simpaticul determină bronhodilatație și inhibă secrețiile mucoase bronșice
3. canalul ependimar comunică cu ventriculul IV
4. în condiții normale, viscerele nu reacționează la simuli mecanici, termici, chimici
5. calea sensibilității interoceptive este multisinaptică în care cel de-al III-lea neuron se află în talamus; zona de proiecție corticală fiind difuză
Răspuns corect: 1
Următoarele afirmații referitoare la membrana respiratorie sunt adevărate, cu o excepție:
1. moleculele de O2 traversează membrana respiratorie și se dizolvă în plasmă
2. rata difuziunii gazelor prin această membrană este invers proporțională cu suprafața și direct proporțională cu grosimea sa
3. capacitatea de difuziune la nivelul ei scade în emfizem
4. are o suprafață totală de 50-100 m2
5. grosimea medie este de 0,6 microni
Răspuns corect: 2
Care dintre următoarele afirmații caracterizează legea inexcitabilității periodice a inimii?
1. inima este excitabilă numai în diastolă
2. un ciclu cardiac este format dintr-o sistolă și o diastolă
3. miocardul propagă excitația la toate fibrele sale
4. stimulul este generat în interiorul organului însuși
5. dacă centrul sinusal este scos din funcție, comanda inimii este preluată de nodulul atrioventricular
Răspuns corect: 1
Au rol în oprirea unei sângerări următoarele celule:
1. leucocitul
2. celula endotelială
3. trombina
4. fibrinogenul
5. niciun răspuns corect
Răspuns corect: 2
În a câta zi a ciclului ovarian are loc ovulația:
1. a 28-a zi
2. a 5-a zi
3. a 10-a zi
4. a 14-a zi
5. prima zi
Răspuns corect: 4
Volumul-bătaie al fiecărui ventricul este în medie:
1. 70 ml la o frecvență cardiacă de 70-75 bătăi/ minut
2. 20 ml la o frecvență cardiacă de 70-75 bătăi/ minut
3. 120 ml la o frecvență cardiacă de 70-75 bătăi/ minut
4. 170 ml la o frecvență cardiacă de 70-75 bătăi/ minut
5. 150 ml la o frecvență cardiacă de 70-75 bătăi/ minut
Răspuns corect: 1
Oasele au roluri funcționale, și anume:
1. pârghii ale aparatului locomotor, de gradul II
2. rol în metabolismul calciului, clorului și electroliților
3. pârghii ale aparatului locomotor, de gradul I
4. rețin unele substanțe toxice din organism, cum ar fi Hg, Pb, F
5. rol de sediu secundar pentru organele hematopoietice
Răspuns corect: 4
Perechea XI de nervi cranieni:
1. componenta sa bulbară își are originea la nivelul nucleului solitar, împreună cu originile motorii ale nervilor IX și X
2. prin ramura sa externă, ajunge la mușchii sternocleidomastoidian și trapez, ambii mușchi ai spatelui
3. prin ramura sa internă, care pătrunde în nervii vagi, fibrele ajung la nivelul laringelui
4. componenta spinală își are originea în coarnele posterioare ale măduvei cervicale
5. sunt nervi micști, având o componentă spinală și una bulbară
Răspuns corect: 3
Epidermul:
1. conține numeroase capilare sanguine
2. este sediul glomerulilor glandelor sudoripare
3. conține capilare limfatice
4. este un epiteliu unistratificat
5. conține terminații nervoase libere
Răspuns corect: 5
Afirmația CORECTĂ cu privire la recuperarea substanțelor utile din urina primară este:
1. se realizează prin reabsorbție tubulară
2. se realizează prin filtrare glomerulară
3. are loc în vezica urinară
4. se realizează prin secreție tubulară
5. prin transport activ se reabsoarbe NH3
Răspuns corect: 1
Alegeți varianta CORECTĂ:
1. neuronii bipolari recepționează impulsurile numai de la celulele cu conuri
2. retina conține 6-7 milioane celule cu bastonașe și 120 milioane celule cu conuri
3. corpul ciliar se unește cu irisul la periferia lui, iar restul irisului se întinde în interior între cornee și cristalin
4. camera anterioară a ochiului se află între iris și cristalin
5. între iris și cristalin se găsește umoarea vitroasă
Răspuns corect: 3
Alegeți afirmația corectă:
1. pe fața medială a emisferului cerebral se observă scizura calcarină
2. fibrele parasimpatice ale nervilor vagi se distribuie organelor din torace și abdomen
3. cerebelul prezintă o porțiune mediană - vermisul
4. talamusul este releu pentru toate sensibilitățile, cu excepția celor olfactive, vizuale și auditive
5. toate afirmațiile sunt corecte
Răspuns corect: 5
Coloidul tiroidian conține:
1. calcitonină
2. celule parafoliculare
3. tireoglobulină
4. celule foliculare
5. tireostimulină
Răspuns corect: 3
Vezicula seminală are lungimea de:
1. 2 cm
2. 4-5 cm
3. 7-9 cm
4. 7-12 cm
5. 3 cm
Răspuns corect: 2
Despre labirintul membranos aparținând urechii interne se poate face următoarea afirmație:
1. utricula comunică direct cu canalul cohlear
2. în canalele semicirculare membranoase se află crestele ampulare, în constituția cărora intră otolitele
3. canalul cohlear este delimitat de trei pereți membranoși
4. vestibulul membranos conține utricula superior și sacula inferior
5. organul Corti este așezat pe membrana vestibulară Reissner
Răspuns corect: 4
Hipersecreția de parathormon determină următoarele efecte, cu excepția:
1. fracturilor osoase spontane
2. hiperfosfatemiei
3. activării osteoclastelor
4. apariției de calculi urinari
5. creșterii absorbției intestinale a calciului
Răspuns corect: 2
În laboratorul de anatomie studiați mișcările umărului. Ce tipuri de mișcare nu permite acest tip de articulație?
1. flexie și extensie
2. rotație
3. abducție și adducție
4. supinație
5. niciun răspuns corect
Răspuns corect: 4
Calculați volumul de aer ce se află în plămâni, după o inspirație forțată:
1. aproximativ 2000 mL
2. aproximativ 5000 mL
3. aproximativ 2500 mL
4. aproximativ 1000-1400 mL
5. aproximativ 1500 mL
Răspuns corect: 2
Următoarele afirmații legate de țesutul epitelial simplu pavimentos sunt adevărate:
1. foițele pericardului sunt tapetate de endoteliu
2. are rol protector si absorbant
3. capilarele sanguine sunt tapetate de mezoteliu
4. este format din 1-2 straturi de celule turtite
5. niciun răspuns corect
Răspuns corect: 2
Referitor la sinapsele chimice nu se poate face următoarea afirmație:
1. terminația presinaptică conține vezicule cu mediator chimic, acetilcolina fiind cel mai răspândit mediator
2. sunt alcătuite din terminație presinaptică, fantă sinaptică și celulă postsinaptică
3. fanta sinaptică prezintă receptori pentru mediatorul chimic
4. conducerea este unidirecțională, dinspre terminația presinaptică spre cea postsinaptică
5. sunt sinapse întâlnite la nivelul sistemului nervos vegetativ
Răspuns corect: 3
Cu privire la fiziologia sistemului reproducător feminin este corect să se afirme:
1. ovulul rămâne viabil și poate fi fecundat 24-48 de ore după ce a fost expulzat din ovar în una din trompele uterine
2. ciclul ovarian este însoțit de modificări ale mucusului cervical uterin, ale endometrului și mamelelor
3. sângerarea uterină menstruală se produce în intervalul de o zi înainte de expulzia ovulului până la o zi după aceasta
4. nivelul plasmatic crescut al hormonilor gonadici inhibă eliberarea hormonilor gonadotropi în sistemul port
5. ovulația și formarea corpului galben în corticala unui ovar sunt procese inhibate de hormonul luteinizant
Răspuns corect: 2
Alegeți varianta CORECTĂ privind unda P:
1. este o undă ascendentă ce semnifică repolarizarea ventriculară
2. este o undă ascendentă ce semnifică repolarizarea atrială
3. indică depolarizarea atriilor și ventriculilor
4. este o undă descendentă
5. reprezintă distribuirea impulsului de la nodulul SA, prin atrii, spre nodulul AV
Răspuns corect: 5
Următoarea acțiune hormonală exercitată la nivel hepatic este adevărată:
1. insulina inhibă lipogeneza
2. insulina favorizează procesele catabolice proteice
3. insulina scade glicogenogeneza
4. glucagonul stimulează secreția biliară
5. glucagonul inhibă depolimerizarea glicogenului
Răspuns corect: 4
Alegeți afirmația corectă privind rolurile rinichilor:
1. secretă ioni de H+ prin mecanism pasiv în tubul contort proximal
2. prin secreție rinichiul intervine în reglarea concentrației plasmatice de Na+ și creatinină
3. în lezarea hipotalamusului anterior, este afectată reabsorbția facultativă a apei
4. la nivelul tubului contort proximal există mecanismul de transport prin schimb ionic activat de aldosteron
5. niciun răspuns corect
Răspuns corect: 3
Ce este bilirubina?
1. un pigment biliar
2. un electrolit
3. un acid biliar
4. un glucid
5. enzimă
Răspuns corect: 1
Deschiderea ductului parotidian are loc:
1. inferior celui de-al doilea premolar superior
2. la nivelul planșeului bucal, sub limbă
3. pe partea internă a obrajilor, opus celui de-al doilea molar superior
4. alături de ductul glandei sublinguale
5. niciun răspuns corect
Răspuns corect: 3
Alegeți varianta falsă:
1. retina conține și celule amacrine
2. poziția și mișcările din articulații sunt recepționate de corpusculii Ruffini
3. acuitatea olfactivă este invers proporțională cu concentrația substanței odorante
4. intensitatea undelor sonore este determinată de frecvența acestora
5. receptorii maculari nu detectează viteza de deplasare a corpului
Răspuns corect: 4
Alegeți varianta CORECTĂ:
1. inaniția duce la golirea depozitelor nutritive din țesuturile organismului printr-un aport excesiv de energie
2. pentru menținerea obezității aportul trebuie să fie mai mare decât consumul
3. în faza de instalare a obezității apare un aport excesiv de energie în comparație cu consumul
4. în inaniție, lipidele au trei faze de depleție (rapidă, lentă și din nou rapidă)
5. în cazul inainției, primele depozite golite în câteva ore sunt cele lipidice
Răspuns corect: 3
Care dintre următoarele afirmații sunt adevărate:
1. frenul lingual se găsește anterior de gingie
2. fundul stomacului este porțiunea stomacului situată între corpul gastric și pilor
3. mușchiul longitudinal al stomacului se găsește între submucoasa stomacului și mușchiul circular al stomacului
4. frenul buzei superioare se găsește posterior de incisivi
5. palatul moale se găsește situat anterior de palatul dur
Răspuns corect: 3
Care dintre următoarele informații despre sinteza proteică este adevărată?
1. transcripția este prima etapă a sintezei proteice și debutează când enzima ARN-polimerază se leagă de cele două molecule de ADN
2. prin transcripție se transcrie informația ADN-ului pe o moleculă de ARNm, care transportă mesajul genetic în nucleu pentru sinteza proteică
3. translația este un proces care începe cu atașarea moleculei de ARNt la ribozom iar ARNm transportă aminoacizii la ribozomi pentru sinteza proteică
4. după sinteza proteică, molecula de ARNt este degradată în citoplasmă, iar nucleotidele se întorc la nucleu
5. odată sintetizată, proteina este îndepărtată din ribozom, dar ea mai poate suferi modificări în aparatul Golgi
Răspuns corect: 5
Despre procesele de la nivelul acinilor pulmonari este corect să se afirme:
1. CO2 este un gaz liposolubil, mai difuzibil decât O2
2. acumularea de lichid alveolar în exces reduce difuziunea O2 și CO2
3. la altitudini mari, marginea de siguranță scade
4. aerul din alveole conține mai puțin CO2 decât aerul expirat
5. niciun răspuns corect
Răspuns corect: 5
Fuziunea imaginilor se realizează la nivelul:
1. corpului geniculat medial
2. chiasmei optice
3. tractului optic
4. cortical, în jurul șanțului occipito-temporal
5. niciun răspuns corect
Răspuns corect: 5
Următoarele afirmații despre piele sunt adevărate:
1. epidermul conține vase sangvine
2. dermul reticular conține fibre de colagen
3. stratul germinativ al epidermului este un epiteiu unistratificat pavimentos
4. dermul conține celule adipoase
5. niciun răspuns corect
Răspuns corect: 2
Referitor la structura oaselor lungi este adevărat că:
1. periostul acoperă epifiza
2. placa epifizară apare la oasele care nu mai cresc
3. diafiza este acoperită la exterior de os compact
4. capetele femurului se numesc diafize
5. niciun răspuns corect
Răspuns corect: 3
Identificați afirmația falsă:
1. receptorii pentru cald îi depășesc numeric pe cei pentru rece
2. fusurile neuromusculare au inervație senzitivă și motorie
3. impulsul nervos se transmite neuronului α, ceea ce duce la contracția fibrelor extrafusale, determinând contracția mușchiului
4. nervii olfactivi străbat lama ciuruită a etmoidului și se termină în bulbul olfactiv
5. corpusculii Pacini se adaptează foarte rapid și recepționează vibrațiile
Răspuns corect: 1
Alegeți varianta corectă:
1. în mod normal într-un mililitru de spermă se află în medie 20 de milioane de spermatozoizi
2. secreția prostatică are rol nutritiv în ceea ce privește spermatozoizii
3. spermatogoniile sunt celule haploide, iar spermiile sunt diploide
4. activitatea encefalului este absolut necesară în desfășurarea actului sexual masculin
5. spermatozoizii își dezvoltă capacitatea de mișcare în epididim
Răspuns corect: 5
Alegeți varianta CORECTĂ:
1. în urma acțiunii colesterol-lipazei din bilă, rezultă acizi grași și glicerol
2. în urma acțiunii izomaltazei din sucul intestinal rezultă glucoza
3. tripsina și chimotripsina din sucul gastric acționează asupra proteinelor și peptidelor
4. labfermentul acționează asupra paracazeinatului de calciu
5. lipaza gastrică acționează asupra lipidelor neemulsionate
Răspuns corect: 2
Structurile cu rol în propulsia fluidelor pe suprafețele celulare poartă denumirea de:
1. microtubuli
2. cili
3. flageli
4. microfilamente
5. niciun răspuns corect
Răspuns corect: 2
Anemia megaloblastică apare prin:
1. alterarea producerii de hemoglobină
2. pierdere de sânge (hemoragie)
3. perturbarea absorbței intestinale a vitaminei K
4. perturbarea absorbției intestinale a acidului folic sau vitaminei B12
5. aport insuficient de fier
Răspuns corect: 4
Alegeți afirmația ADEVĂRATĂ:
1. corpusculii Golgi sunt stimulați de întinderea tendonului la nivelul căruia pătrund 5 fibre nervoase
2. fusurile neuromusculare sunt formate din 20 fibre musculare modificate
3. valoarea acuității tactile în unele zone ale toracelui anterior este de 2 mm
4. senzațiile olfactive sunt date de combinarea celor 10 mirosuri primare
5. toate afirmațiile de mai sus sunt false
Răspuns corect: 5
Următoarele afirmații cu privire la adenohipofiză sunt false cu O EXCEPȚIE:
1. hormonul luteotrop este un inhibitor al activității gonadotrope fiind capabil să prevină ovulația
2. hormonul luteinizant determină la bărbat dezvoltarea tubilor seminiferi
3. hiposecreția de tireostimulină produce boala Basedow
4. majoritatea efectelor STH-ului se exercită direct prin acțiunea somatostatinelor
5. hiposecreția de ACTH produce efecte caracteristice ale deficitului de mineralocorticoizi
Răspuns corect: 1
În structura mușchiului scheletic există: (1) endomisium, (2) fascia superficială, (3) epimisium, (4) perimisium. Ordinea lor dinspre profund spre superficial este următoarea:
1. 1,4,3,2
2. 1,2,3,4
3. 1,4,2,3
4. 2,1,3,4
5. niciun răspuns corect
Răspuns corect: 1
Traseul corect al unui spermatozoid:
1. tub seminifer - rete testis - tub drept
2. rețeaua testiculară - epididim - canal eferent
3. rete testis - duct deferent - uretră
4. epididim - canal eferent - canal deferent
5. niciun răspuns corect
Răspuns corect: 3
În timpul activității cardiace:
1. sângele este pompat din ventriculi în atrii
2. debitul cardiac de repaus este de aproximativ 5 l/min
3. sângele este pompat de ventriculi cu o frecvență medie de 150 bătăi/min
4. valvele semilunare mitrală și tricuspidă se închid în timpul diastolei ventriculare
5. valvele atrio-ventriculare aortice și pulmonare se deschid în timpul sistolei ventriculare
Răspuns corect: 2
Alegeți afirmațiile corecte despre gluconeogeneză:
1. este inhibată de cortizol
2. este inhibată de glucagon
3. este stimulată de insulină în celulele binucleate
4. este stimulată de scăderea glicemiei
5. niciun răspuns corect
Răspuns corect: 4
Un pacient de 62 de ani este examinat în poziție anatomică de către medicul de familie, care identifică o plagă localizată la nivelul falangei distale a policelui drept. Precizați care din următoarele afirmații sunt corecte pentru a fi consemnat în raportul medical:
1. tegumentul corespunzător oaselor carpiene, plasat distal față de plagă, este integru
2. degetele 1-4 ale mâinii drepte, plasate lateral de plagă, sunt integre
3. tegumentul întregii regiuni plasate proximal de încheietura mâinii drepte este integru
4. degetele 1-4 ale mâinii stângi, plasate ipsilateral de plagă, sunt integre
5. niciun răspuns corect
Răspuns corect: 3
Referitor la atomul de carbon este adevărat că:
1. nucleul conține 6 electroni
2. numărul de masă este 4
3. în jurul nucleului se învârt, în total, 4 electroni
4. poate să primească 4 electroni pentru ca stratul extern să devină complet
5. niciun răspuns corect
Răspuns corect: 4
Rolul plastic al substanțelor nutritive este următorul, cu excepția:
1. proteinele intră în structura enzimelor și hormonilor
2. glucidele intră în alcătuirea țesuturilor sau a membranelor celulare
3. lipidele intră în structura sistemelor de citomembrană
4. proteinele intră în alcătuirea țesutului cartilaginos
5. proteinele intră în alcătuirea oseinei
Răspuns corect: 1
Precizați asociația INCORECTĂ:
1. parietal - osteogeneză de membrană
2. police - 2 falange
3. diafiza oaselor lungi - țesut osos compact
4. vomer, mandibulă - viscerocraniu
5. rotula - tendonul mușchiului triceps femural
Răspuns corect: 5
Care dintre afirmațiile privind metabolismul intermediar sunt corecte?
1. în celule, acizii grași participă la reacții de beta-oxidare cu consum de energie sau resintetizează compuși lipidici
2. metabolismul bazal reprezintă cheltuieli energetice fixe, pentru întreținerea funcțiilor vitale
3. glucoza din sânge poate să provină din glicogenoliza hepatică sau din gluconeogeneză
4. în ficat, fructoza și în mare parte galactoza sunt transformate în glicogen
5. hexozele (riboza și dezoxiriboza) intră în structura acizilor nucleici și a unor enzime
Răspuns corect: 3
În timpul contracției izovolumetrice a sistolei ventriculare:
1. presiunea din ventriculi devine inferioară celei din atrii
2. se închid valvele semilunare
3. se deschid valvele atrioventriculare
4. ventriculul se contractă ca o cavitate închisă
5. sângele este ejectat din ventriculi
Răspuns corect: 4
Despre protoneuronul căii auditive este adevărată următoarea afirmație:
1. este un neuron pseudounipolar
2. se găsește în ganglionul spinal Corti
3. prezintă prelungiri celulipete care ajung la polul bazal al celulelor auditive
4. prelungirile celulifuge ajung la deutoneuronul din bulb
5. este localizat în canalul cohlear
Răspuns corect: 3
Despre salivă sunt adevărate următoarele:
1. prin acțiunea sa la nivelul cavității bucale, începe digestia glucidelor
2. conține o enzimă produsă de celulele mucoase ale glandelor salivare
3. realizează cea mai mare parte din digestia glicogenului și amidonului
4. în urma digestiei realizate de amilază, rezultă molecule numite dizaharidoze
5. niciun răspuns corect
Răspuns corect: 1
Deasupra vârfurilor cililor celulelor receptoare din organul Corti se află:
1. membrana vestibulară
2. lama spirală osoasă
3. membrana reticulată
4. membrana bazilară
5. membrana tectoria
Răspuns corect: 5
Alegeți varianta corectă:
1. metabolismul muscular este aerob în primele 45-90 secunde ale unui efort muscular moderat sau intens
2. în cazul contracției auxotonice variază lungimea mușchiului dar tensiunea rămâne constantă
3. tonusul muscular este o stare de tensiune permanentă caracteristică mușchilor care au inervație motorie somatică și senzitivă intacte
4. tetanosul incomplet exprimă însumarea incompletă a secuselor la stimularea repetitivă cu o frecvență joasă de 10-20 stimuli pe minut
5. manifestările electrice ale contracției musculare se înregistrează cu ajutorul miografului
Răspuns corect: 3
Proprietățile mușchilor striați scheletici sunt:
1. contractilitatea, excitabilitatea, extensibilitatea, elasticitatea, tonusul muscular
2. extensibilitatea, elasticitatea și excitabilitatea și conductibilitatea
3. conductibilitatea și contractilitatea
4. conductibilitatea și elasticitatea
5. secusa și tetanosul
Răspuns corect: 1
Despre organele localizate în pelvis este corect să se afirme:
1. sângele venos al testiculului stâng ajunge în vena renală stângă
2. corticosuprarenala are origine mezodermală
3. la vascularizația ovarului participă o ramură a iliacei interne
4. rinichiul conține aproximativ 1 milion de nefroni
5. nicio excepție
Răspuns corect: 3
În ganglionul geniculat au origine:
1. fibre nervoase senzitive pentru pielea feței
2. fibre nervoase gustative pentru corpul limbii
3. fibre nervoase motorii pentru mușchii mimicii
4. fibre nervoase parasimpatice pentru glanda sublinguală
5. niciun răspuns corect
Răspuns corect: 2
Tija pituitară conține:
1. axoni ai neuronilor secretori din hipotalamusul anterior
2. axoni ai neuronilor secretori din hipotalamusul mijlociu
3. dendrite ale neuronilor secretori din hipotalamus
4. exclusiv legături nervoase între hipotalamus și hipofiză
5. ramificații ale arterei carotide externe
Răspuns corect: 1
Acidul fosfoenolpiruvic este un acid intermediar în:
1. glicoliză
2. ciclul Krebs
3. chemiosmoză
4. glicoliza anaerobă
5. niciun răspuns corect
Răspuns corect: 1
Fibrele eferente postganglionare parasimpatice:
1. formează ramura comunicantă cenușie
2. sunt prevăzute cu teacă de mielină
3. sunt mai scurte decât fibrele eferente postganglionare simpatice
4. cresc frecvența cardiacă
5. stimulează glicogenoliza hepatică
Răspuns corect: 3
Despre rolurile țesutului conjunctiv reticulat este adevărat că:
1. oferă suport altor celule
2. conține fibre delicate ce formează o rețea numită reticul
3. se găsește între celulele ficatului, splinei și ale nodulilor limfatici
4. are capacitatea de întindere
5. niciun răspuns corect
Răspuns corect: 1
În care fază/faze a/ale ciclului menstrual nivelul plasmatic al progesteronului depășește nivelul plasmatic al estrogenului?
1. ovulația
2. faza proliferativă
3. faza menstruală
4. faza secretorie
5. niciun răspuns corect
Răspuns corect: 4
Referitor la următoarele două enunțuri, „hormonii tiroidieni stimulează activitatea enzimelor asociate cu metabolismul glucozei” și „hormonii tiroidieni cresc cantitatea de oxigen consumată de către celule” putem spune că:
1. doar a doua frază este adevărată
2. ambele fraze sunt adevărate, iar ele sunt legate de o relație de cauzalitate
3. ambele fraze sunt adevărate, dar ele nu sunt legate de o relație de cauzalitate
4. doar prima frază este adevărată
5. ambele fraze sunt false
Răspuns corect: 2
Care din următoarele afirmații despre potențialul de repaus este adevărată:
1. se datorează unor curenți electrici care apar la trecerea ionilor prin canalele membranare specifice
2. are o valoare apropiată de cea a potențialului de echilibru pentru K+
3. se datorează creșterii permeabilității membranei pentru Na+
4. se datorează intrării K+ din celulă prin canale voltaj-dependente
5. niciuna de mai sus
Răspuns corect: 2
Precizați afirmația corectă referitoare la procesul de reabsorbție tubulară:
1. ureea se reabsoarbe pasiv
2. apa se reabsoarbe în aceleași proporții în toate segmentele nefronului
3. ionii de Cl- se reabsorb doar pasiv
4. are ca rezultat formarea urinei primare
5. constă în trecerea apei și a altor substanțe din interstițiul tubular înspre interiorul tubului
Răspuns corect: 1